REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/338-14

27. oktobar 2014. godine

B e o g r a d

Z A P I S N I K

11. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 23. OKTOBRA 2014. GODINE

 Sednica je počela u 14,00 časova.

 Sednicom je predsedavao Aleksandar Jugović, zamenik predsednika Odbora.

 Sednici su prisustvovali sledeći narodni poslanici: Milena Turk, Milorad Cvetanović, Vladimir Đukanović, Mirjana Andrić, Nebojša Tatomir, Sanja Nikolić, Milan Stevanović i Nenad Milosavljević, članovi Odbora.

 Sednici su prisustvovali narodni poslanici: Olivera Pešić (Dušica Stojković), Nadica Nikolić Tanasijević (Sanja Nikolić) i Borisav Kovačević (Mira Petrović), zamenici članova Odbora.

 Sednici nisu prisustvovali članovi Odbora: Dušica Stojković, Saša Mirković, Srđan Dragojević, mr Aleksandra Jerkov, Vesna Marjanović, Mira Petrović, Branka Karavidić i Ljiljana Nestorović, zamenici članova Odbora.

 Sednici je prisustvovala i Ela Ki Simić, samostalni savetnik u Ministarstvu finansija.

 Predsedavajući je konstatovao da su ispunjeni uslovi za rad i punovažno odlučivanje, te je stavio na glasanje predloženi

D n e v n i r e d:

1. Razmatranje Predloga zakona o izmenama i dopunama Zakona o budžetu Republike Srbije za 2014. godinu – razdeo 27, Ministarstvo kulture i informisanja, koji je podnela Vlada (broj 400-3800/14 od 22. oktobra 2014. godine), u načelu.

 Članovi Odbora su **jednoglasno usvojili** predloženi Dnevni red.

**PRVA TAČKA -** Razmatranje Predloga zakona o izmenama i dopunama Zakona o budžetu Republike Srbije za 2014. godinu – razdeo 27, Ministarstvo kulture i informisanja, koji je podnela Vlada (broj 400-3800/14 od 22. oktobra 2014. godine), u načelu.

 **Aleksandar Jugović** je u uvodnom izlaganju rekao da je Vlada dostavila Narodnoj skupštini Predlog zakona o izmenama i dopunama Zakona o budžetu Republike Srbije za 2014. godinu sa ne koliko predloga odluka kojima se vrše izmene ili se daju saglasnosti na Finansijski plan Republičkog fonda penzijskog i invalidskog osiguranja za 2014. godinu, Finansijski plan Republičkog fonda za zdravstveno osiguranje za 2014. godinu, Finansijski plan Nacionalne službe za zapošljavanje za 2014. godinu i Finansijski plan Fonda za socijalno osiguranje vojnih osiguranika za 2014. godinu.

 Predložio je da iz razloga efikasnosti rasprava bude usmerena na razdeo 27 koji se odnosi na Ministarstvo kulture i informisanja i obuhvata: usluge kulture, uređenje sistema u oblasti kulture i javnog informisanja, kao i na glavu 27.I, koja se odnosi na ustanove kulture i obuhvata: usluge kulture, razvoj i jačanje institucionalnih kapaciteta u oblasti kulture, kao i na ustanove u oblasti zaštite i očuvanja kulturnog nasleđa.

 Predsedavajući je rač dao Eli Ki Simić koja je sažeto obrazložila najznačajnije stavke u okviiru razdela 27 konkretnog predloga zakona.

 Aleksandar Jugović je otvorio raspravu u vezi sa ovom tačkom Dnevnog reda, ali se niko od članova Odbora nije javio za reč.

 Predsedavajući je predložio da Odbor za kulturu i informisanje donese Odluku kojom će predložiti Odboru za finansije, republički budžet i kontrolu trošenja javnih sredstava da PRIHVATI u načelu Predlog zakona o izmenama i dopunama Zakona o budžetu Republike Srbije za 2014. godinu – razdeo 27, Ministarstvo kulture i informisanja.

 Takođe, predložio je da za izvestioca Odbora za kulturu i informisanje na sednici Odbora za finansije, republički budžet i kontrolu trošenja javnih sredstava, bude odrđena Dušica Stojković.

 S obzirom da nije bilo drugih predloga predsedavajući je predloženo stavio na glasanje.

 Članovi Odbora su **većinom glasova** odlučili:

 -da predlože Odboru za finansije, republički budžet i kontrolu trošenja javnih sredstava da **PRIHVATI** u načelu Predlog zakona o izmenama i dopunama Zakona o budžetu Republike Srbije za 2014. godinu – razdeo 27, Ministarstvo kulture i informisanja.

 -da za izvestioca Odbora za kulturu i informisanje na sednici Odbora za finansije, republički budžet i kontrolu trošenja javnih sredstava bude određena Dušica Stojković, član Odbora

 Sednica je završena u 14,20 časova.

 SEKRETAR ODBORA ZAMENIK

 PREDSEDNIKA ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sanja Pecelj Aleksandar Jugović